भारतीय आबादी का एक बड़ा हिस्सा भ्रामक, जटिल एवं अपर्याप्त पते की समस्या से ग्रस्त है। इसके अलावा, जहां वे रहते हैं या काम करते हैं, उस स्थान की सटीक जानकारी को संप्रेषित करने का कोई भी उचित तरीका नहीं है, लोगों को अपने स्वयं के या किसी दूसरे के पते को बताने में, किसी भी वस्तु की डिलीवरी प्राप्त करने या कोई और सहायता प्राप्त करने में, नए शहरों में इच्छित स्थान तक पहुंचने में, क्षेत्र विशेष में होने वाले अपराधों की रिपोर्ट करने में अथवा आम नागरिकों के रूप में उनके कई अधिकारों को उपयोग करने में असमर्थता होती है। अपर्याप्त एड्रेसिंग प्रणाली भारत जैसे विकासशील देश में तो अत्यंत कष्टदायी है ही, लेकिन दुनिया भर में यह अनेकों राष्ट्रों के उचित विकास में भी बाधक है साथ ही यह कई बार जानलेवा भी साबित हो जाती है।